L-Awstralja ħabbret pjan imqassam fi tliet fażi biex tibda ttemm il-lockdown ftit ftit. Il-Prim Ministru Awstraljan Scott Morrison qal li l-ewwel pass se jkun li jitħallew jiltaqgħu sa 5 persuni fid-dar u sa 10 persuni f’post pubbliku u fuq ix-xogħol, waqt li jitkompla t-telework, iżda jinfetħu restorants, libreriji, bandli, u jkun permess vjaġġar reġjonali. It-tieni pass huwa li l-gruppi permessibli fid-dar, fuq ix-xogħol u fil-pubbliku jitilgħu għal 20, jitkompla t-telework, jinfetħu l-gyms, il-ħwienet tas-sbuħija, iċ-ċinemas, mużewijiet, amusement parks, u siti tal-ikkampjar, waqt li jitħalla xi vjaġġar bejn l-istati. It-tielet pass huwa li l-gruppi jitilgħu sa 100 kullimkien, li kulħadd jirritorna għax-xogħol, li jinfetħu l-bars, il-food courts u s-saunas, jitħalla l-ivjaġġar kollu bejn l-istati, u jkun ikkunsidrat vjaġġar ta’ studenti minn ċertu postijiet barra l-pajjiż. Il-Prim Ministru qal iżda li se jitħalla f’idejn l-istati u t-territorji individwali biex jibdew jimplimentaw dawn il-passi skont kif iħossu xieraq. #LIVE: Update on the roadmap to a COVIDSafe Australia, following today's National Cabinet meeting. Gepostet von Scott Morrison (ScoMo) am Donnerstag, 7. Mai 2020 Dawn huma l-passi mħabbra mill-Prim Ministru Morrison: